สวัสดีค่ะ คือหนูมีเรื่องสงสัยมาสักพักใหญ่ๆแล้ว คือตอนม.ต้นหนูคุยกับเพื่อนอยู่แล้วเพื่อนเผลอเอามือมากระแทกที่เบ้าตาหนูเต็มๆเลยค่ะ หลังจากนั้นตาของหนูรู้สึกว่ามันไม่เท่ากันค่ะ ลองเอามือไปทาบหนูสองข้าง ไอ้ข้างที่โดนกระแทกไปมันเหมือนตามันบุ๋มลงไปมากๆเลยค่ะเวลาหนูมองก็รู้สึกตาตัวเองมันดูมองไม่เท่ากัน อยากทราบว่ามันอันตรายหรือเปล่าคะ 😢
สวัสดีค่ะ การที่ตาโดนมือมากระแทกดังกล่าวมานั้น ไม่แน่ใจว่ารุนแรงแค่ไหน หากไม่ได้รุนแรง ไม่ได้มีเลือดออก ปวด บวม ตามองไม่เห็นไปเลย การกระแทกในครั้งนั้น ไม่น่าจะมีผลอะไรต่อดวงตามาถึงปัจจุบันได้หากเป็นการกระแทกที่รุนแรงจนมีผลต่อเบ้าตา ทำให้ตาไม่เท่ากันนั้น น่าจะมีอาการชัดเจนตั้งแต่ตอนเกิดเหตุเลย หรืออาจทำให้เสียการมองเห็นไปด้วยดังนั้นโอกาสจะมีอันตรายจากเหตุการณ์ที่กล่าวมามีน้อยค่ะ แต่หากรู้สึกว่าตาไม่เท่ากัน ไม่แน่ใจว่าเป็นที่เบ้าตาหรือในตา ให้ไปพบแพทย์เพื่อตรวจเพิ่มเติมต่อไป